ΓΡΑΦΕΙΟ ΓΕΝΙΚΟΥ ΤΟΥΡΙΣΜΟΥ

***ΑDΟΝIS TRAVEL***

**Οδός 1821 αρ. 2 Ηράκλειο Κρήτης**

**Τηλ. 2810 – 333885 & 333886 Fax 2810 – 344797**

**e-mall:** **info@adonistravel.gr**

**ΧΡΙΣΤΟΥΓΕΝΝΑ**

**ΣΤΑ ΚΑΡΠΑΘΙΑ**

*ΑΠΟ 21/12 ΕΩΣ 28/12/2012 Ή*

 *ΑΠΟ 28/12 ΕΩΣ 04/01/2013*

 *6 ΗΜΕΡΕΣ(Με δυνατότητα παράτασης)*

 **![MC900398429[1]]()**

**ΑΠΕΥΘΕΙΑΣ ΑΠΟ ΟΛΕΣ ΤΙΣ ΠΟΛΕΙΣ ΤΗΣ ΚΡΗΤΗΣ**

**ΠΡΟΓΡΑΜΜΑ ΕΚΔΡΟΜΗΣ**

 **1η ημέρα, 21/12 Παρασκευή,** συγκέντρωση... (ενημερωθείτε για το σημείο και την ώρα αναχώρησης από το τουριστικό γραφείο, ανάλογα από ποια πόλη αναχωρείτε), τακτοποίηση των αποσκευών στο πούλμαν, μεταφορά στο λιμάνι του Ηρακλείου, επιβίβαση στο πλοίο των Μινωικών Γραμμών και αναχώρηση για τον Πειραιά στις 22:00.

 **2η ημέρα, 22/12 Σάββατο,** άφιξη το πρωί στο λιμάνι του Πειραιά επιβίβαση στο πούλμαν και αναχώρηση για το συνοριακό σταθμό του Προμαχώνα, (με ενδιάμεσες στάσεις στη Λαμία και στη Κατερίνη), όπου θα ακολουθήσει έλεγχος ταυτοτήτων ή διαβατηρίων. Κατόπιν, διασχίζοντας τα βουνά και τις κοιλάδες της Βουλγαρίας θα φτάσουμε στη Σόφια (πρωτεύουσα της χώρας) περνώντας από τα προάστια της. Θα συνεχίσουμε τη διαδρομή μας προς το βορρά περνώντας περιφερειακά από την πόλη Πλέβεν (μία από τις μεγαλύτερες της χώρας) με τα πολύ ψηλά κτίρια, τα οποία διακρίνονται από μεγάλη απόσταση.

 Στη συνέχεια θα διασχίσουμε το βόρειο τμήμα της χώρας, όπου βρίσκονται οι περισσότερες πεδιάδες και θα φτάσουμε στην πόλη Ρούσε (θα έχουν προηγηθεί δύο στάσεις στη Βουλγαρία), μεγάλο εμπορικό λιμάνι στις όχθες του Δούναβη (το δεύτερο μεγαλύτερο ποτάμι της Ευρώπης με μήκος 2.850 χιλ.) περνώντας τη γέφυρα της φιλίας (μήκους 2,2 χιλ.) που ενώνει τις δύο χώρες. Εκεί θα έχουμε την ευκαιρία να θαυμάσουμε το όμορφο ποτάμι. Μετά το συνοριακό έλεγχο θα ξεκινήσουμε για την πρωτεύουσα της χώ­ρας το Βουκουρέστι, το οποίο βρίσκεται στα νοτιοανατολικά της Ρουμανίας. Άφιξη το βράδυ στο ξενοδοχείο, τακτοποίηση στα δωμάτια. Διανυκτέρευση.

 **3η ημέρα, 23/12 Κυριακή,** μετά το πρωινό θα ξεκινήσουμε για να γνωρίσουμε τις ομορφιές του Βουκουρεστίου (*το Μικρό Παρίσι* όπως έχει χαρακτηριστεί). Θα επισκεφτούμε το *Σπίτι του Λαού,* το πιο επιβλητικό παλάτι της χώρας, το οποίο είναι και το δεύτερο μεγαλύτερο κτίριο στον κόσμο μετά το Πεντάγωνο, όπου σήμερα εκεί στεγάζεται το Κοινοβούλιο της χώρας. Ακολουθεί *το Πατριαρχείο, η Πλατεία* στην οποία ξεκίνησε η επανάσταση το 1989, όπου είναι ακόμα φανερά τα σημάδια των γεγονότων, *το Πανεπιστήμιο, το Σπίτι του* *Στρατού,* *η Όπερα, το Μέγαρο μουσικής, το κτίριο της Κυβέρνησης της Ρουμανίας, η Αψίδα του* *Θριάμβου,* *το Σπίτι του Ελεύθερου Τύπου*. Αμέσως μετά θα περπατήσουμε στο Ιστορικό κέντρο του Βουκουρεστίου, όπου θα δούμε *τη Ρώσικη Εκκλησία* με τους πολλούς τρούλους, και πολλά άλλα κτίρια τα οποία μας θυμίζουν τόσο την αρχιτεκτονική της Αρχαίας Ελλάδας όσο και των πόλεων των δύο περασμένων αιώνων της δυτικής Ευρώπης. Ακόμα θα δούμε τα πολυάριθμα καταπράσινα πάρκα της πόλης με τις όμορφες λίμνες τους.

 Επόμενος μας σταθμός θα είναι το μοναδικό *Μουσείο του Χωριού* στο οποίο θα θαυμάσουμε πολλά από τα παραδοσιακά σπίτια που υπάρχουν σε ολόκληρη τη χώρα. Το απόγευμα θα ξεκινήσουμε για τα βουνά των Καρπαθίων διασχίζοντας την πεδιάδα του Δούναβη που είναι και η μεγαλύτερη της χώρας. Στη διαδρομή θα δούμε τις απέραντες καλλιέργειες όσο και τις πετρελαιοπηγές που υπάρχουν στην περιοχή. Μετά από 3 ώρες περίπου ευχάριστης διαδρομής μέσα στα καταπράσινα δάση θα φτάσουμε στη πόλη Μπρασόβ, η οποία βρίσκεται στην καρδιά των Καρπαθίων. Μεταφορά στο ξενοδοχείο, τακτοποίηση στα δωμάτια. Διανυκτέρευση.

 **4η ημέρα, 24/12 Δευτέρα,** μετά το πρωινό ελεύθερη ημέρα. Σας προτείνουμε μία ημερήσια εκδρομή στην ιστορική πόλη του *Μπρασόβ,* μεγαλύτερη της περιοχής, αγκαλιασμένη από τα γύρο βουνά. Κάνοντας το γύρο της πόλης θα θαυμάσουμε *την Εκκλησία του Αγίου Νικολάου* με *το πρώτο ρουμάνικο σχολείο,* την κεντρική Πλατεία με το κτίριο του *Δημαρχείου,* που ξεχωρίζει με τη μοναδική αρχιτεκτονική του, *τη Μαύρη Εκκλησία,* η μεγαλύτερη γοτθικού ρυθμού στη χώρα. Στη συνέχεια θα πάρουμε το δρόμο για τον *Θρυλικό Πύργο του Δράκουλα των* *Καρπαθίων,* ο οποίος δεσπόζει στην περιοχή θυμίζοντάς μας την ιστορία του παρελθόντος. Μετά τη ξενάγηση στον πύργο θα μεταβούμε στην *Ποϊάνα του Μπρασόβ,* όπου στη διαδρομή θα θαυμάσουμε την υπέροχη θέα της πόλης που σε συνδυασμό με τις καταπράσινες πλαγιές ντυμένες με έλατα εκπλήσσουν πραγματικά τον επισκέπτη. Εκεί θα έχουμε τη δυνατότητα να γευτούμε σε παραδοσιακό εστιατόριο τους ιδιαίτερους μεζέδες του άγριου κυνηγιού των Καρπαθίων. Στην συνέχεια θα απολαύσουμε την απογευματινή μας βόλτα περπατώντας στις όχθες της όμορφης λίμνης που βρίσκεται μέσα στο δάσος. Επιστροφή στο ξενοδοχείο, ελεύθερος χρόνος για ξεκούραση ή για ψώνια στην αγορά της πόλης.

Το βράδυ περπατώντας στο κέντρο της πόλης θα απολαύσουμε το γιορτινό Χριστουγεννιάτικο περιβάλλον. Διανυκτέρευση.

 **5η ημέρα, 25/01 Τρίτη,** μετά το πρωινό ελεύθερη ημέρα για όσους επιθυμούν να παρακολουθήσουν τη Θεία Λειτουργία, και μετά σας προτείνουμε να γνωρίσετε την πόλη *Σιγκισοάρα,* η οποία θεωρείται τόπος γέννησης του Κόμη των Καρπαθίων. Περπατώντας μέσα στα στενά σοκάκια της θα θαυμάσουμε τις μοναδικές εκκλησίες και τους πολυάριθμους πύργους της που δεσπόζουν στη πόλη. Επόμενος μας σταθμός θα είναι η μεσαιωνική πόλη *Σιμπίου* (πολιτιστική πρωτεύουσα της Ευρώπης το έτος 2007), όπου η ξεχωριστή αρχιτεκτονική της μαγεύει τον επισκέπτη, εκεί θα έχουμε την ευκαιρία να δούμε το Δημαρχείο, *τη Μικρή και τη Μεγάλη Πιάτσα,* *τη Γέφυρα του ψέματος,**την Ευαγγελική εκκλησία*. Το απόγευμα θα πάρουμε το δρόμο της επιστροφής για το ξενοδοχείο. Διανυκτέρευση.

 **6η ημέρα, 26/01 Τετάρτη,** μετά το πρωινό ελεύθερη ημέρα. Σας προτείνουμε μία ημερήσια εκδρομή στην ψηλότερη πόλη της χώρας και τουριστικό θέρετρο του *Πρεντεάλ* με υψόμετρο 1.110μ. Εκεί θα δούμε τις εγκαταστάσεις για τους λάτρες του σκι και τα πολυάριθμαπαραδοσιακά ξενοδοχεία. Έπειτα, θα γνωρίσουμε το *Μαργαριτάρι των Καρπαθίων* το πανέμορφο κοσμοπολίτικο τουριστικό θέρετρο της *Σινάιας,* πρώτος μας σταθμός θα είναι το *παλάτι του βασιλιά της Ρουμανίας Καρόλου του Α΄,* το οποίο χαρακτηρίζεται το στολίδι της περιοχής. Επόμενος μας θα είναι το όμορφο *Μοναστήρι της Σινάιας,* κτισμένο από τον Μιχαήλ Κατακουζινό τον 17ο αιώνα, στο οποίο μπορούμε να θαυμάσουμε τις μοναδικές αγιογραφίες του. Στη συνέχεια θα έχουμε τη δυνατότητα για μια αξέχαστη βόλτα στις κορυφές των Καρπαθίων με το Τελεφερίκ έως τα 2.000μ. Εκεί θα μπορέσουμε να δοκιμάσουμε το γευτικό βραστό κρασί της περιοχής.

 Το απόγευμα θα πάρουμε το δρόμο της επιστροφής, αναχώρηση για το Βουκουρέστι, όπου μετά από ολιγόλεπτη στάση θα συνεχίσουμε τη διαδρομή μας για την Ελλάδα με ενδιάμεση στάση στη Βουλγαρία. Διανυκτέρευση καθ΄ οδόν.

 **7η ημέρα, 27/01 Πέμπτη,** άφιξη νωρίς το πρωί στο τελωνείο του Προμαχώνα Σερρών. Διασχίζοντας το ελληνικό έδαφος από βορρά προς νότο θα δούμε τα βουνά της Ροδόπης (σύνορο μεταξύ Ελλάδας και Βουλγαρίας) με τον ποταμό Στρυμώνα, όπου εκεί βρίσκεται και η ΄Γραμμή Μεταξά΄, γνωστή για τις μεγάλες μάχες μεταξύ του ελληνικού και γερμανικού στρατού στο Β΄ παγκόσμιο πόλεμο. Στη συνέχεια περνώντας έξω από την πόλη της Θεσσαλονίκης θα συναντήσουμε τα ποτάμια Γαλλικός, Αξιός, Λουδίας, Αλιάκμονας, το βουνό Όλυμπος το οποίο είναι το ψηλότερο της χώρας μας, την κοιλάδα των Τεμπών με την Εκκλησία της Αγίας Παρασκευής και το ποτάμι του Πηνειού. Το Πήλιο με το Παγασητικό κόλπο, το νησί της Εύβοιας, το Μαλιακό κόλπο, τις Θερμοπύλες, όπου πολέμησε ηρωικά το 480 π.χ. ο Λεωνίδας με τους 300 Σπαρτιάτες. Το απόγευμα άφιξη στο Πειραιά, επιβίβαση στο πλοίο των Μινωικών Γραμμών και αναχώρηση στις 21:30.

 **8η ημέρα, 28/01 Παρασκευή,** άφιξη το πρωί στο Ηράκλειο και στη συνέχεια σε όλες τις πόλεις της Κρήτης..

**ΕΙΔΙΚΗ ΕΟΡΤΑΣΤΙΚΗ ΠΡΟΣΦΟΡΑ!!!**

**220 € ΚΑΤ΄ΑΤΟΜΟ!!!**

Τιμή για παιδιά έως 12 ετών 190 ευρώ

**Στη παραπάνω τιμή συμπεριλαμβάνονται:**

* Ακτοπλοϊκά εισιτήρια Ηράκλειο – Πειραιάς – Ηράκλειο σε οικονομική θέση (κατάστρωμα) με τις Μινωικές Γραμμές.
* Μεταφορά απευθείας από όλες τις πόλεις της Κρήτης για Ρουμανία και επιστροφή, με πολυτελές κλιματιζόμενο πούλμαν.
* Μία διανυκτέρευση στο Βουκουρέστι και τρεις διανυκτερεύσεις στα Καρπάθια όρη στην πόλη Μπρασόβ, σε ξενοδοχεία 3 αστέρων σε δίκλινα δωμάτια με πρωινό.
* Ο γύρος της πόλης του Βουκουρεστίου.
* Επαγγελματίας ελληνόφωνος ξεναγός και συνοδός του γραφείου μας σε όλη τη διάρκεια της εκδρομής.
* Ασφάλεια αστικής ευθύνης.
* Φ.Π.Α.

**Δεν συμπεριλαμβάνονται:** ότι αναφέρεται στο πρόγραμμα σαν προαιρετικό (οι εκδρομές της 4ης, 5ης και 6ης ημέρας, η τιμή της κάθε μίας θα κυμανθεί από 25 έως 30 ευρώ το άτομο, ανάλογα με τον αριθμό των συμμετεχόντων), ποτά, τηλέφωνα από τα ξενοδοχεία, εισιτήρια στα τελεφερίκ, μουσεία και αξιοθέατα, ενοικίαση εξοπλισμού σκι.

* Για όσους επιθυμούν θέση σε τετράκλινη εσωτερική καμπίνα με τουαλέτα στο πλοίο, η επιπλέον χρέωση για το κάθε άτομο είναι 42 ευρώ
* Τις ελεύθερες ημέρες οι λάτρες του σκι θα έχουν τη δυνατότητα να χρησιμοποιήσουν τις πίστες που βρίσκονται γύρω από τη πόλη του Μπρασόβ.
* Για να ταξιδέψετε χρειάζεται να έχετε μαζί σας καινούργια ταυτότητα με λατινικούς χαρακτήρες ή το διαβατήριο σας σε ισχύ.

**ΠΛΗΡΟΦΟΡΙΕΣ & ΚΡΑΤΗΣΕΙΣ:**

ΤΗΛ. 2810 – 344797

**ΔΗΛΩΣΕΙΣ ΣΥΜΜΕΤΟΧΗΣ ΕΩΣ ΝΑ ΕΞΑΝΤΛΗΘΟΥΝ**

**ΚΑΙ ΟΙ ΤΕΛΕΥΤΑΙΕΣ ΘΕΣΕΙΣ**

Με εκτίμηση

  ***ΑDOΝΙΣ TRAVEL***